Pielikums

Daugavpils pilsētas domes

2016.gada 22.decembra

lēmumam Nr.682

**Izvērtējuma kopsavilkums pašvaldības līdzdalībai**

**SIA „Parkings D”**

Saskaņā ar likuma „Par pašvaldībām” 15.panta pirmo daļu, Daugavpils pilsētas domei ir noteiktas autonomās funkcijas, tai skaitā **gādāt par savas administratīvās teritorijas labiekārtošanu un sanitāro tīrību, tai skaitā ielu, ceļu un laukumu būvniecība, rekonstruēšana un uzturēšana**, kuru izpildi tā organizē un par to atbild.

Lai nodrošinātu administratīvās teritorijas labiekārtošanas pakalpojumu, sanitārās tīrības un Daugavpils pilsētas domes saistošo noteikumu Nr.9 „Daugavpils pilsētas pašvaldības maksas autostāvvietu, kas atrodas ielu sarkano līniju robežās, apsaimniekošanas un lietošanas noteikumi” izpildi un ievērotu Valsts pārvaldes iekārtas likuma 42.pantā noteikto, ka lemjot par pārvaldes uzdevuma deleģēšanu privātpersonai, ņem vērā tās pieredzi, reputāciju, resursus, personāla kvalifikāciju, kā arī citus kritērijus ir apkopoti faktori un ietekmes, kas nosaka deleģējuma pamatojumu, ka no pašvaldības autonomajām funkcijām izrietošu uzdevumu uzdošana kapitālsabiedrībai ir efektīvākais veids kā īstenot konkrētos uzdevumus. Izvērtējums veikts pamatojoties uz piemērotajām metodēm valsts pārvaldē un Daugavpils pilsētas domes 2013.gada 30.septembra rīkojumu Nr.510 apstiprināto “Kārtību par kapitālsabiedrību un kapitāla daļu vērtēšanu”.

Kapitālsabiedrības sākotnēji izveidošanas, deleģēšanas līguma slēgšanas nepieciešamības un pagarināšanas mērķis ir pašvaldības autonomās funkcijas veikšana un sabiedrības interešu ievērošana.

**SIA „Parkings D”** izveidota ar mērķi ierīkot un uzturēt Daugavpils pilsētas pašvaldības maksas autostāvvietas, kas atrodas ielu sarkano līniju robežās, veicot stāvvietu aprīkojumu uzstādīšanu un uzturēšanu, regulārus autostāvvietu apkopes darbus, nodrošinot sanitāro tīrību. Atbilstoši Valsts pārvaldes iekārtas likuma 43.1 pantā noteiktajam, pakalpojumus, veicot valsts pārvaldes uzdevumus, SIA „Parkings D” sniedz saimnieciskās darbības veidā par atlīdzību, kuru izmanto savas saimnieciskās darbības nodrošināšanai un minētās autonomās funkcijas veikšanai.

Pamatojoties uz SIA „Parkings D” saimnieciskās darbības ilgstpēju un pieredzi (darbība maksas autostāvvietu aprīkošanas un uzturēšanas jomā kopš 2000.gada), resursiem, kapitālieguldījumiem darbības attīstībai, pašvaldības maksas autostāvvietu, kas atrodas ielu sarkano līniju robežās aprīkošanas un uzturēšanasuzdevuma deleģēšana SIA „Parkings D” ir efektīvākais veids kā īstenot minēto autonomo funkciju, par ko liecina sekojoši faktori:

1. SIA „Parkings D” rīcībā esošie resursi: parkošanās kases automāti, kvalificēti darbaspēka resursi, ilggadēja pieredze nodrošināt transporta rotāciju vietās, kur vērojamas sociālekonomiskās aktivitātes, nodrošināt minēto zonu pieejamību lielam apmeklētāju skaitam, pieder pašvaldības kapitālsabiedrībai. SIA „Parkings D” nodrošina pašvaldības maksas autostāvvietu, kas atrodas ielu sarkano līniju robežās aprīkojumu uzstādīšanu un uzturēšanu, regulārusautostāvvietu apkopes darbus 100% Daugavpils pilsētā, kas apliecina, ka kapitālsabiedrība minētajā pakalpojumu daļā darbojas monopola apstākļos.

2. SIA „Parkings D” kapitālieguldījumi kases automātu remontā un modernizācijā, nodrošinot autostāvvietu klientiem iespēju norēķināties bezskaidras naudas norēķinu sistēmā SMS, papildus kases automātu uzstādīšana, pakalpojuma cenu uzraudzība un kontrolējamība no pašvaldības puses nodrošina pakalpojuma pieejamību visiem esošajiem un potenciālajiem lietotājiem, novērš draudus ekonomiski nepamatotam pakalpojuma cenu pieaugumam un pieejamības samazināšanās riskam.

Saskaņā ar SIA „Parkings D” sniegto informāciju, 2015.gadā maksas autostāvvietu pakalpojumus izmantoja aptuveni 189 tūkstoši klientu, kas ir par 12% vairāk nekā iepriekšējā gadā.

3. Maksas autostāvvietas ir stratēģiski svarīgs pilsētas transporta infrastruktūras elements. To skaits, izvietojums, ērtība un komforta līmenis ietekmē dažādu sabiedrisko iestāžu darbību, palielina vai samazina transporta plūsmas apkalpošanas līmeni, satiksmes drošību un apkārtējo vidi kopumā. Līdz ar to pakalpojumu kvalitāte būtiski ietekmē citu pakalpojumu saņemšanu un sabiedrības ikdienas vajadzības, un tās darbības pārtraukšana nav pieļaujama, jo pakalpojuma sniegšanas nodošana privātajiem komersantiem ir saistīta ar risku nodrošināt pakalpojuma nepārtrauktību, nodrošināt atbilstošas kvalitātes darbības procesus un rādītājus (nosaka Daugavpils attīstības programma 2014.-2020.gadam, kapitālsabiedrības darbības un attīstības stratēģija 2014.-2016.gadam, profesionāls personāls), nodrošināt, ka procesu pārvaldība tiek veikta atbilstoši labas pārvaldības principiem.

4. SIA „Parkings D” saimnieciskās un finansiālās darbības vispārējs raksturojums, darbību raksturojoši lielumi, izvērtējums un secinājumi apkopoti pielikumā.

Daugavpils pašvaldības kapitālsabiedrību pārraudzība atbilst labas pārvaldības principiem, pašvaldība informē sabiedrību par savu un pašvaldības kapitālsabiedrību darbību, pārvaldi organizē pēc iespējas efektīvi, par ko liecina sekojoši faktori:

* Pašvaldības kapitālsabiedrībai ir noteikti mērķi un uzdevumi

Izstrādāta SIA „Parkings D” darbības un attīstības stratēģija 2014.-2016.gadam, Rīcības plāns konkrētam gadam, kas atbilst Daugavpils pilsētas attīstības stratēģijai, Daugavpils attīstības programmai 2014.-2020.gadam.

* Sabiedrība tiek informēta par izvirzītajiem mērķiem un uzdevumiem, to izpildi

Gan Daugavpils pilsētas domes, gan SIA „Parkings D” darbības un attīstības stratēģijas tiek publiskotas pašvaldības un kapitālsabiedrības interneta vietnēs. Pakalpojumu saņēmēji publiski tiek informēti par izvirzīto mērķu sasniegšanu publiskojot gada pārskatus kapitālsabiedrības mājas lapā internetvietnē atbilstoši Publiskas personas kapitāla daļu un kapitālsabiedrību pārvaldības likuma 58.pantam.

* Daugavpils pilsētas domes izpilddirektors un Kapitālsabiedrību pārraudzības nodaļa veic regulāru kapitālsabiedrību darba procesu un darbības rezultātu novērtēšanu, uzrauga sabiedrībai sniegto pakalpojumu kvalitāti, vienkāršojot un uzlabojot procedūras privātpersonu labā, kas kopumā nodrošina, ka kapitālsabiedrības pārraudzības sistēma ir pārskatāma, skaidra un atklāta.

Daugavpils pilsētas domē 2015.gada 23.jūlijā apstiprināti noteikumi Nr.11 ”Kapitālsabiedrību un kapitāla daļu pārvaldības kārtība”, ar 2015.gada 31.marta rīkojumu Nr.82 apstiprināta Daugavpils pilsētas pašvaldības kapitālsabiedrību informācijas apmaiņas un pārskatu iesniegšanas kārtība”. Pašvaldībā izstrādātie ieteikumi, kārtības, metodiskie norādījumi darba procesu organizēšanai un izpildes kontrolei regulāri tiek novērtēti un pilnveidoti, uzturot aktuālu iekšējās kontroles sistēmu kapitālsabiedrību darbības efektivitātes un rīcības atbilstības normatīvo aktu prasībām nodrošināšanai.

Sekojoši Daugavpils pilsētas pašvaldība ir izstrādājusi dokumentus un noteikusi procesus, kas pakalpojumiem definē prasības, nosaka šo prasību izpildes kontroli un novērtēšanu, kas sekmē pašvaldības kapitālsabiedrības darbības atbilstību godīgas komercdarbības principiem - savā darbībā ievēro normatīvos aktus, vadās pēc atklātības principiem komercdarbībā, nepārkāpjot Konkurences likumā noteiktās konkurenci ierobežojošās darbības.

Pašvaldības darbība privāto tiesību jomā atbilst VPIL 88.panta 1.2.punktā noteiktajam nosacījumam „publiskas personas kapitālsabiedrības darbības rezultātā tiek radīti pakalpojumi, kas ir stratēģiski svarīgi pašvaldības administratīvās teritorijas attīstībai”,tiek veikta sabiedrības interesēs, ievērojot labas pārvaldības principu, līdz ar to ir konsekventa un paredzama.

Apkopojot iepriekšminēto un ievērojot Valsts pārvaldes iekārtas likuma 40.panta nosacījumus, secināms, ka autonomās funkcijas gādāt par savas administratīvās teritorijas labiekārtošanu un sanitāro tīrību veicot pašvaldības maksas autostāvvietas, kas atrodas ielu sarkano līniju robežās aprīkojumu uzstādīšanu un uzturēšanu, regulārus autostāvvietu apkopes darbus, nodrošinot sanitāro tīrību un uzlabojot satiksmes plūsmu deleģēšana SIA „Parkings D” šobrīd ir efektīvākais veids, kā Daugavpils pilsētas dome nodrošinās minētās autonomās funkcijas izpildes nepārtrauktību Daugavpils pilsētā.

Pielikumā: SIA „Parkings D” saimnieciskās un finansiālās darbības vispārējs raksturojums.

Domes priekšsēdētājs *(personiskais paraksts)*  J.Lāčplēsis